شه‌فه‌ق نيوز/ وه‌ڕيه‌وبه‌رايه‌تى پۆليس سلێمانى باس له‌وه‌ كرد مه‌فره‌زه‌يل به‌ش پۆليس له‌ پێنجوێن كه‌سيگ ده‌سگير كردنه‌ له‌ ئيرانه‌و هاتگه‌ ئه‌را سلێمانى وه‌ شيوه‌يگ ناياسايى و ده‌ركه‌فتگه‌ تويش ڤايرۆس كۆرۆناى تازه‌ بويه‌.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ ك شه‌فه‌ق نيوز ئاگادارى بوێ وت: ئه‌و كه‌سه‌ دويه‌ له‌ ئيرانه‌و وه‌شيوه‌يگ ناياسايى هاته‌سه‌ ناو هه‌رێم و پۆليس پێنجوێن تويه‌نستگه‌ ده‌سگيرى بكاو دوياى په‌يجووريكردن وه‌ليا ده‌ركه‌فتگه‌ ك تويش ڤايرۆس كۆرۆنا بويه‌و ره‌وانه‌ى نه‌خوه‌شخانه‌ى تايبه‌ت وه‌ كۆرۆنا كرياگه‌.
جى باسه‌، به‌ياننامه‌گه‌ يه‌ش ده‌رخست ئه‌و كه‌سه‌ ناوى(أ. ج. أ) بويه‌و ته‌مه‌نى 24 ساڵه‌و خه‌ڵك قه‌زاى پێنجوێنه‌.
